Què podem fer per evitar-lo?

Hi ha mesures preventives que poden ajudar a evitar la proliferació dels mosquits que habiten a la ciutat com són l’eliminació del màxim nombre de llocs d’acumulació d’aigua:

- Buidar dos cops per setmana els recipients de l’exterior que puguin acumular aigua: joguines, cendrers, gerros, galledes, piscines de plàstic, etc.
- Buidar dos cops per setmana o tapar amb tela mosquitera espessa els safareigs i les basses petites.
- Treure els plats de sota els testos. Si no és possible, buidar-los quan l’aigua s’hi acumuli.
- Canviar l’aigua setmanalment a les plantes que viuen a l’ aigua.
- Mantenir cobertes les piscines mentre no s’utilitzen.
- Canviar l’aigua dels animals domèstics amb assiduïtat.
- Assegurar que pous, cisternes, tancs o barrils d’aigua estiguin degudament coberts.
- Tapar els forats de troncs i branques omplint-los amb sorra.
- Evitar acumulacions d’aigua en zones de drenatge o desguassos.
- Evitar els forats i les depressions del terreny on es pugui acumular aigua.
- Eliminar la presència continuada d’objectes que en general puguin acumular aigua de pluja.

